[{"text_idx": "#000000", "text": "Llysgennad Eryri: 600 o fusnesau lleol yn ymuno a chynllun yn y flwyddyn gyntaf o ddysgu a dathlu am Rinweddau Arbennig Eryri"}, {"text_idx": "#000001", "text": "Mae hi\u2019n flwyddyn i\u2019r diwrnod ers lansio cynllun hynod lwyddiannus Llysgennad Eryri. Cynllun sydd wedi cyfoethogi deallusrwydd y diwydiant twristiaeth leol am yr hyn sy\u2019n gwneud Eryri\u2019n arbennig."}, {"text_idx": "#000002", "text": "Dyma gynllun hyfforddiant ar-lein o safon uchel sy\u2019n cynnig achrediad unigryw i unigolion neu i fusnesau \u2013 gyda\u2019r bwriad i addysgu, ac i rannu negeseuon sy\u2019n arwain at warchod yr hyn sy\u2019n gwneud Eryri\u2019n arbennig. Mae\u2019r modiwlau\u2019n frith o gyfraniadau gan arbenigwyr ar draws y rhanbarth o waith celfyddydol gwreiddiol i destun ffeithiol."}, {"text_idx": "#000003", "text": "Ers lansio, mae\u2019r cynllun wedi mynd o nerth i nerth gyda dros 600 wedi cymhwyso fel Llysgenhadon Eryri."}, {"text_idx": "#000004", "text": "I nodi\u2019r garreg filltir hon, ac i sicrhau fod yr achrediad yn ymestyn i 2022, rydym wedi rhyddhau modiwl adnewyddu ar gyfer ein llysgenhadon. Mae\u2019r modiwl hwn ar gyfer llysgenhadon sydd wedi cyrraedd eu cymhwyster Llysgennad Eryri Aur 2021 ac sydd yn awyddus i ailgymhwyso fel Llysgennad Eryri Aur 2022. Bydd yn gwrs ar waha\u0302n ar y wefan gyda\u2019r teitl \u2018Cwrs adnewyddu lefel aur Eryri 2021/2022\u2019."}, {"text_idx": "#000005", "text": "Fe fydd llysgenhadon efydd ac arian yn rhydd i ddilyn mwy o fodiwlau\u2019r cynllun er mwyn cyrraedd y lefel nesaf er mwyn ennill achrediad ar gyfer 2022."}, {"text_idx": "#000007", "text": "\u201cRydym yn falch iawn o gydweithio o dan faner Llysgennad Cymru a braf iawn yw gweld bod Awdurdodau eraill megis Cynghorau Sir Gwynedd, Conwy a Cheredigion, a Pharc Cenedlaethol Bannau Brycheiniog yn ymuno ac yn bwriadau lansio eu cynlluniau hwythau\u2019r flwyddyn nesaf."}, {"text_idx": "#000009", "text": "Gyda\u2019r bwriad i ehangu ac esblygu\u2019r ddarpariaeth, mae cynlluniau ar droed ar gyfer mwy o fodiwlau newydd ar gyfer 2022: Y Carneddau, a modiwl arbennig yn cynghori a chefnogi busnesau lletygarwch i leihau eu defnydd o blastig untro."}]